יהושע הירשהורן

הרב יהושע הלוי הירשהורן (ה'תרנ"ד – כ"ח באייר ה'תשכ"ט, 1893 – 1969) היה רב קנדי, רבה הראשי של מונטריאול עשרות שנים ופוסק הלכה. נחשב לאחד הרבנים המרכזיים ביותר בקנדה במשך שנים רבות. מחבר שו"ת "ממעיני ישועה".

 ביוגרפיה 
יהושע הלוי הירשהורן נולד בקרילוביץ (מורובנייה קורילובצי), בחבל פודוליה שבאוקראינה, לזיסל ולרב סנדר הירשהורן אב בית דין סטנוב (נספה בשואה), בנו של הרב משולם זוסיא שגם הוא שימש אב בית דין בסטנוב. למד בישיבות בפודוליה וליטא. נסמך לרבנות בידי הרב אריה לייב ברודא ("מצפה אריה"), הרב משה נתן רובינשטיין ("אלף המגן"), הרב אברהם צבי פרלמוטר מוורשה, ועוד. כן למד באוניברסיטת אודסה. שימש ברבנות בקרילוביץ ואחר כך בסטנוב.

בקיץ ה'תרפ"א (1921) היגר למונטריאול, קנדה, בה התגוררו שארי בשרו, והחל לשמש רב בכמה קהילות בעיר. בשנת ה'תרצ"ו לערך מונה לסגן הרב הראשי בעיר. עמד בקשרים עם הרב יהודה לייב צירלסון, הרב יהודה לייב גרויברט ("חבלים בנעימים"), ועוד, ונחשב לאחד "מהרבנים הכי חשובים ופעילים בקנדה".אשר זלקא ראנד, תולדות אנשי שם, ניו יורק תש"י, עמ' 33.

בשנת ה'תשי"ב (1952) – לאחר פטירת הרב צבי הירש כהן רב העיר מונטריאול,על אודותיו ראו: מאיר שמשון גשורי, 'הכהן, צבי', בתוך: אנציקלופדיה של הציונות הדתית, כרך ג, ירושלים תשכ"ה, עמ' 27; ספר זיכרון לחג יובל השבעים של הרב הגאון וכו' ר' צבי הירש כהן, מונטריאול תר"צ; אשכול על אודותיו בפורום אוצר החכמה ובהיותו הרב הירשהורן המבוגר והנחשב ביותר בעירו – מונה לראש "ועד הרבנים" בעיר, גוף אשר פעל מטעם "ועד העיר", ושימש בפועל כרב הראשי בעיר.הפרדס [כו, ה], שבט תשי"ב, עמ' 41, 46–47, 55–56 הוא איחד את רבני העיר סביב "ועד הרבנים" והחזיק בתפקיד זה בפועל עד שחלה בשנת 1961. היה בעל השפעה מכרעת בעיר ובמדינה כולה מכוח אישיותו ומעמדו, והשיב לשאלות הלכתיות בקביעות מרחבי קנדה.הפרדס [כט, ו], אדר תשט"ו, עמ' 35–36. וראו עוד המאור, גיליון רמט [לא, ד], ניסן־אייר תשל"ט, עמ' 52 הרב פנחס הירשפרונג, מרבני העיר הצעירים שגדל תחתיו, שימש כסגנוהפרדס [ל, ט] סיון תשט"ז, עמ' 29 והחליפו לאחר פטירתו, כינהו בין השאר "מגדולי הוראה שבזמננו".הפרדס [לג, ו], עמ' 37–39 הרב הירשהורן היה חבר באגודת הרבנים,הפרדס – ספר היובל, ניו יורק תשי"א, עמ' 554 ולצד זה קרא להצטרפות לתנועת המזרחי.דורשי ציון בפועל, עמ' 218; ספר הציונות הדתית, כרך א, ירושלים תשל"ז, עמ' 449

מחבר שו"ת "ממעיני ישועה" (מונטריאול ה'תשי"ט), שתשובות ממנו היו לנגד הרב חיים עוזר גרודזינסקי ("האחיעזר"),הסכמתו נדפסה בראש הספר, וכן באגרות ר' חיים עוזר, כרך ב, ניו יורק תשס"א, עמ' תקסג-תקסד הראי"ה קוק, הרב משה מרדכי אפשטיין, הרב אברהם דובער כהנא שפירא (שלושת האחרונים ביקרו במונטריאול יחדיו בשנת ה'תרפ"ד (1924), וביקרו בביתו),על פי עדות הרב הירשהורן בדברי הקדמתו לספרו "ממעיני ישועה" (הרב הירשהורן נראה בתמונתם לצד רבני וראשי הקהילה במונטריאול, עומד רביעי מימין – ראו תמונה בפורום אוצר החכמה). ועוד.עוד על החיבור ראו: הרב אברהם הפטרמאן, "ממעיני ישועה", הפרדס [לג, י], תמוז תשי"ט, עמ' 41; 'שו"ת ממעיני ישועה', בתוך: המאור, גיליון צג [י, ז], אייר־סיון תשי"ט, עמ' 32–33 במשך שנים פרסם מאמרים ב"קול תורה", "בית ועד לחכמים", "קיבוץ אחרים", "הפרדס", ועוד.

הרב הירשהורן נפטר ביום כ"ח באייר ה'תשכ"ט (1969) ונטמן במונטריאול.קברו באתר "קברים" לאחר פטירתו התמנה הרב פנחס הירשפרונג לרב הראשי של מונטריאול.

 משפחתו 
בקיץ ה'תרפ"ב (1922) נישא למולי (מלכה). בנם היחיד הוא מייקלס יוליוס (משולם יהודה), ששימש פרופסור במחלקה למתמטיקה באוניברסיטת מקגיל בין השנים 1958–1998.

26 מבני משפחתו נספו בשואה, ביניהם אביו הרב סנדר, וכן אחותו רחל, בעלה וילדיהם.

 לקריאה נוספת 
 אשר זלקא ראנד, תולדות אנשי שם, ניו יורק תש"י, עמ' 33 (קישור)
 הרב פנחס הירשפרונג, 'הגאון דמונטריאל', בתוך: הפרדס [לג, ו], ניסן תשי"ט, עמ' 37–39

 קישורים חיצוניים 

 Robinson, Ira (2007). "Herschorn, Joshua (Sheea) Halevy". In Berenbaum, Michael; Skolnik, Fred (eds.). Encyclopaedia Judaica. Vol. 9 (2nd ed.). Detroit: Macmillan Reference. p. 44
 "Rabbi S. Herschorn". Canadian Jewish Review. Montreal. 11 (48): 90. 19 September 1930

 הערות שוליים 

קטגוריה:מונטריאול: רבנים
קטגוריה:רבנים קנדים
קטגוריה:רבני המזרחי
קטגוריה:בוגרי אוניברסיטת אודסה
קטגוריה:ילידי 1893
קטגוריה:נפטרים ב-1969